Diari Oficial de la Generalitat Valenciana


Sumari del DOGV 1188, del 22-11-1989 (1989/815787)

INSTRUCCIÓ de 18 d'octubre de 1989, de la Intervenció General de la Generalitat Valenciana, sobre designació de representants en recepció d'inversions.
-------------------------------------------------------------------------------------------------------------------------------------------------------

### Dades del document

Número de DOGV
:   1188

Data del DOGV
:   22-11-1989

Secció del DOGV
:   ALTRES DISPOSICIONS

Número del document
:   1989/815787


Data del document
:   18-10-1989

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instrucció de 18 d'octubre de 1989, de la Intervenció General de la Generalitat Valenciana, sobre designació de representants en recepció d'inversions.  
El Decret 169/1987, de 26 d?octubre, desplegà la Llei d'Hisenda Pública de la Generalitat Valenciana 4/1984, de 13 de juny, pel que fa a la intervenció de l'aplicació de quantitats destinades a obres, subministraments, adquisicions i serveis.  
L?article 3 del Decret establí que la comprovació de la inversió es realitzaria sempre que així ho disposen les Lleis, Reglaments i Instruccions i, a més, sempre que l'import ultrapasse els cinc milions de pessetes.  
El Decret 82/1989, de 12 de juny del Consell de la Generalitat modificà l'article 3 del Decret esmentat, elevant l?import preceptiu de comprovació a vint-i-cinc milions de pessetes, no obstant això, s'hi establí que la Intervenció General tindria la facultat potestativa de designar representant del centre directiu per a quanties d'inversió compreses entre cinc i vint-i-cinc milions de pessetes, amb aquesta finalitat es dictà la Instrucció de 26 de juny de 1989.  
L?efectivitat del Decret 82/1989, i l?ús de la facultat concedida a aquest centre directiu per a la designació de representants entre cinc i vint-i-cinc milions de pessetes, atés que per això es requereix la sol·licitud de designació de representant pels distints òrgans de la Generalitat, per aconseguir una major agilitat administrativa i dins les facultats que aquest centre directiu té assignades per la disposició final primera del Decret 169/1987, de 26 d?octubre, es dicten les instruccions següents:  
Primera. Quan les inversions efectuades amb càrrec als Pressupostos de la Generalitat per obres, subministraments o serveis, superen la quantia de quinze milions de pessetes, es sol·licitarà, amb l'antelació suficient, la designació de representants, tal com estableix l'article 6 del Decret del Consell 169/1987, de 26 d'octubre.  
Segona. En tots els casos de recepció provisional de quanties superiors a vint-i-cinc milions de pessetes la Intervenció General designarà representants i ho comunicarà a l?òrgan corresponent.  
Tercera. Per a recepcions provisionals per quanties de despeses compreses entre quinze i vint-i-cinc milions de pessetes, aquest centre directiu comunicarà a l?òrgan peticionari, amb la màxima urgència:  
a) la designació de representant quan així ho decidesca, o b) que es desisteix de la designació.  
Quarta. Tant en els casos de l'apartat b) anterior, com per a tots els casos de quantia de despesa inferior a quinze milions de pessetes, com en els casos de recepció definitiva, en què el centre fiscal desistesca de designar representant, la comprovació de la inversió es substituirà per la certificació a què fa referència l'article 5 del Decret del Consell 169/1987, de 26 d'octubre.  
Cinquena. No obstant aixà, aquest centre directiu, en l'exercici de la intervenció material, designarà representant per a inversions entre cinc i quinze milions de pessetes, quan s'estime convenient per tal de complir el que estableix l'article 3 del Decret 169/1987, tal com fou redactat pel Decret 82/1982, de 12 de juny.  
València, 18 d'octubre de 1989. ? L?Interventor General:  
Juan Murria Arnau.